கண்ணமங்கலம்

கண்ணமங்கலம் (ஆங்கிலம்: Kannamangalam), இந்தியாவின், தமிழ்நாடு மாநிலத்திலுள்ள, திருவண்ணாமலை மாவட்டம், ஆரணி வட்டத்தில் உள்ள ஒரு முதல்நிலைப் பேரூராட்சி ஆகும். இது ஆரணி (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும்.

அமைவிடம் 
திருவண்ணாமலையிலிருந்து 64 கிமீ தொலைவில் கண்ணமங்கலம் பேரூராட்சி  அமைந்துள்ளது. இதன் கிழக்கே ஆரணி 19 கிமீ; மேற்கே ஜமுனாமரத்தூர்  50 கிமீ; வடக்கே வேலூர் 21 கிமீ மற்றும் ஆற்காடு 29 கி.மீ தொலைவிலும், தெற்கே போளூர் 32 கிமீ  தொலைவிலும்  அமைந்துள்ளது.  கடலூர் - திருவண்ணாமலை - வேலூர்  -  ‌‌‌‌‌‌‌சித்தூர் மாநில  நெடுஞ்சாலை,  மங்களூரு - வேலூர் - திருவண்ணாமலை - விழுப்புரம் தேசிய நெடுஞ்சாலை மற்றும் கண்ணமங்கலம் - ஆரணி மாநில  நெடுஞ்சாலை மற்றும் கண்ணமங்கலம்  - ஆற்காடு மாநில நெடுஞ்சாலை  இணையும்  இடத்தில் அமைந்துள்ள அழகிய நகரமாகும்.

பேரூராட்சியின் அமைப்பு                    
4.80 சகிமீ பரப்பும் , 15  பேரூராட்சி மன்ற உறுப்பினரகளையும்,  45 தெருக்களையும் கொண்ட  இப்பேரூராட்சி ஆரணி (சட்டமன்றத் தொகுதி)க்கும்,  ஆரணி மக்களவைத் தொகுதிக்கும் உட்பட்டதாகும்.

சுற்றுலா
தம்டகோடி சுப்ரமணிய சுவாமி  திருக்கோவில், ரெட்டிபாளையம்
 
ஊமைக்கு வாய் கொடுத்த உத்தமராய பெருமாள் கோயில்,பெரிய அய்யம்பாளையம்

ஸ்ரீ ரேணுகாம்பாள் ஆலயம், அ.கோ.படவேடு

 இரட்டை சிவாலயம், கொளத்தூர்

ஸ்ரீ லட்சுமி நரசிம்மர் திருக்கோவில்,சிங்கிரிகோவில்

கோட்டை மலை ஸ்ரீ வேணுகோபால சுவாமி திருக்கோவில் 

மாரியம்மன் கோவில்,சின்னப்புத்தூர் 

சுப்பிரமணிய சுவாமி கோயில், படவேடு 

அமிர்தி உயிரியல் பூங்கா, அமிர்தி 

செண்பகத்தோப்பு அணை,படவேடு

ஜாகிரின் கண்ணாடி மாளிகை(பிரெஞ்சு கோட்டை),பூசிமலைக்குப்பம்

நிர்வாகம் மற்றும் அரசியல்

இந்நகரம் தேர்வு நிலை பேரூராட்சியாக தரம் உயர்த்தப்பட்டு இன்று வரை செயல்பட்டு வருகிறது. கண்ணமங்கலம் நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு தேர்வு நிலை பேரூராட்சியாகும். இந்த பேரூராட்சியில் மொத்தம் 15 வார்டுகள் உள்ளன. இந்த நகரை கண்ணமங்கலம் பேரூராட்சியின் நிர்வாகம் மூலம் தூய்மைப்படுத்துகிறது.

போக்குவரத்து

சாலை வசதிகள்

 மாநில நெடுஞ்சாலை SH9 - சித்தூர் - வேலூர் - கண்ணமங்கலம் - போளூர் - கலசப்பாக்கம் - திருவண்ணாமலை - திருக்கோவிலூர் - பண்ருட்டி - கடலூர்

 தேசிய  நெடுஞ்சாலை NH234 - மங்களூரு - பேரணாம்பட்டு - வேலூர் - கண்ணமங்கலம்  - போளூர் - கலசப்பாக்கம் - திருவண்ணாமலை - வேட்டவலம் - விழுப்புரம்

 மாநில  நெடுஞ்சாலை SH132 -  கண்ணமங்கலம் - ஆரணி 

 மாநில நெடுஞ்சாலை SH129 -  ஆற்காடு - காவனூர் - கண்ணமங்கலம்

 மாவட்ட சாலை - கண்ணமங்கலம் - காளசமுத்திரம் - படவேடு

 மாவட்ட சாலை - கண்ணமங்கலம் - காட்டுகாநல்லூர் - கீழ் அரசம்பட்டு - அமிர்தி

பேருந்து வசதிகள்

கடலூர், விழுப்புரம், செய்யாறு, சேத்துப்பட்டு, செஞ்சி, மேல்மலையனூர், வந்தவாசி, செங்கம், காஞ்சிபுரம், திண்டிவனம், சாத்தனுர் அணை, ஆற்காடு, ராணிப்பேட்டை, வாலாஜாபேட்டை,  சித்தூர், பேர்ணாம்பட்டு, மரக்காணம், உத்திரமேரூர், பெரணமல்லூர், மேல்மருவத்தூர், திருக்கோவிலூர் மற்றும் அருகிலுள்ள அனைத்து கிராமங்களுக்கும் நகரப்பேருந்து வசதிகளும் உள்ளது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 1,696  வீடுகளும், 21,890 பேராக மக்கள்தொகையும், கொண்டது. மேலும் இப்பேரூராட்சியின் எழுத்தறிவு வீதம் 83.68% அகும். பாலின விகிதம் 1,000 ஆண்களுக்கு, 1038 பெண்கள் வீதம் ஆக அமைகிறது.

மேற்கோள்கள் 

திருவண்ணாமலை மாவட்டத்தில் உள்ள பேரூராட்சிகள்